***Bichon* Havana** atau **anjing Havana** satu baka jenis *bichon*, iaitu anjing kebangsaan Cuba, yang dikembangkan daripada *blanquito de la Habana* ("anjing putih kecil Havana") yang kini pupus. "Anjing putih kecil" ini diturunkan daripada *bichon* Tenerife yang kini juga pupus. Anjing putih kecil ini dipercayai kemudiannya membiak secara silang dengan jenis *bichon* lain, termasuk pudel, untuk menghasilkan yang kini dikenali sebagai anjing Havana. Ia kadang-kadang dirujuk sebagai "anjing sutera Havana", namun ini merupakan baka terpisah, yang telah dibiakbakakan untuk memenuhi piawaian asli Cuba.[*perlu rujukan*]

Ciri
----

*Bichon* Havana dengan "gaya potongan bulu anak anjing" yang digemari oleh sesetengah pemilik anjing bukan pertunjukan
### Penampilan

Anjing Havana ialah anjing mainan dengan lapis bulu sutera. Ketinggian anjing Havana berkisar dalam lingkungan 8 1⁄2–11 1⁄2 inci (22–29 cm) pada paras kelasa dengan berat unggul 9–10 1⁄2 inci (23–27 cm). Tubuhnya, yang diukur dari titik bahu ke titik punggung, adalah lebih panjang sedikit berbanding dengan ketinggian pada paras kelasa, lalu memberi anjing ini penampilan lebih panjang sedikit berbanding dengan ketinggian.

Salah satu aspek unik baka ini ialah garis atasnya yang ternaik sedikit dari kelasa ke krup, lalu menghasilkan garis atas yang lurus tetapi tidak separas. Sebagai anjing yang terkenal dengan gaya jalan mencolok dan cergas, dorongan punggung kuat dan lengan atas lebih pendek sedikit menghasilkan gerakan menganjal dan bukannya menjauh. Sudut garis atas tidak berubah semasa pergerakan dengan gaya jalan semula jadi.

Muncungnya penuh dan meruncing sedikit di bahagian hidung. Ia tidak mempunyai rupa kependekan atau ketajaman. Panjang tengkorak yang diukur dari stop ke titik oksiput adalah sama dengan panjang muncung. Bahagian atas tengkorak adalah agak rata dan tengkorak belakangnya membulat.

Panjang dari kaki ke siku adalah sama dengan panjang dari siku ke kelasa. Dada hadapan adalah jelas. Apabila dalam kedudukan berdiri, sternumnya sebaris dengan siku yang mewujudkan dada dalam. Rusuknya cukup melengkung dan abodmennya agak berkelim.

Anjing Havana mempunyai mata hitam padu — kecuali anjing berwarna coklat yang mungkin mempunyai mata perang — dan kelopak mata berbentuk badam yang dikelilingi oleh pigmen hitam. Telinganya, apabila dipanjangkan, mencapai separuh jalan ke hidung. Telinganya melengkung sedikit ke atas di pangkal dan tergantung di sisi kepala tanpa menyentuh muka. Ekornya terangkat dengan melengkung ke arah hadapan ke atas belakangnya. Walaupun jumbai bulu panjang ekor jatuh pada tubuh, ekornya sendiri tidak pernah menyentuh belakang.

*Bichon* Havana *brindle* dan putih dan *bichon* Havana merah dan putih
#### Bulu dan warna

Anjing Havana mempunyai lapis bulu ganda panjang dan berjumbai. Lapis bulunya panjang, lembut, ringan, dan bak sutera. Lapis bulu anjing Havana sedikit beralun, lebat, dan bergelombang. Tidak seperti baka berlapis bulu ganda lain, lapis bulu luar anjing Havana tidak kasar mahupun terlebih padat, tetapi agak lembut dan ringan.[*perlu rujukan*] Lapis bulu bawah kadang-kadang tiada sama sekali.[*perlu rujukan*] Lapis bulu anjing Havana patut sangat lembut, hampir dingin kepada sentuhan, seperti sutera.

Lapis bulunya ditunjukkan secara semula jadi dalam keadaan terberus atau terpintal, iaitu teknik yang mengubah lapis bulu panjang menjadi pintalan bulu, yang serupa dengan rambut pilinan pada manusia.[*perlu rujukan*]

Walaupun terdapat sedikit hujah sama ada anjing Havana asli semuanya berwarna putih atau berlainan warna,[*perlu rujukan*] anjing Havana moden dapat diterima dengan semua warna dan corak lapis bulu. Semua anjing berwarna patut mempunyai hidung hitam dan pigmen hitam di sekeliling mata, kecuali anjing coklat (perang), yang mungkin mempunyai pigmen perang gelap pada hidungnya.

*Bichon* Havana setelah pemangkasan bulu
*Bichon* Havana pemenang pertunjukan
*Bichon* Havana ialah anggota keluarga anjing *bichon*.

Kesihatan
---------

Anjing Havana terutamanya menderitai tempurung lutut terkehel, penyakit hati, penyakit jantung, katarak, dan displasia retina.

Anjing Havana cenderung terhadap adenitis sebum.

Sebuah kajian ke atas lebih daripada 90,000 ekor anjing yang menghadiri Hospital Pengajar Perubatan Veterinar Universiti California-Davis mendapati bahawa anjing Havana cenderung terhadap pirau portosistemik: 4.35% daripada jumlah anjing Havana menghidap keadaan ini berbanding dengan 0.35% untuk anjing baka kacuk.

Sejarah
-------

Anjing Havana ialah anggota keluarga anjing *bichon*. Leluhur baka ini dipercayai berasal dari Tenerife. Daftar isi kapal dari Tenerife yang menuju ke Cuba menyenaraikan anjing sebagai penumpang yang dibawa naik dan anjing ini kemungkinan besar merupakan anjing Tenerife. Seseetengah pihak percaya bahawa seluruh keluarga anjing *bichon* dapat dijejak kembali kepada anjing Tenerife, manakala yang lain berteori bahawa asal usulnya adalah di Malta dengan mengupas tulisan Aristoteles dan bukti sejarah lain tentang kehadiran awal anjing sedemikian di Malta. Walau apa pun asal usul sebenar anjing *bichon*, anjing kecil ini tidak lama kemudian menjadi pendamping setia kepada kolonis Sepanyol di Cuba dan sangat dikagumi oleh golongan bangsawan.

Sebagai sebahagian daripada Revolusi Cuba, orang Cuba kelas atasan dan yang lain yang ditandai untuk dimusnahkan oleh pihak komunis melarikan diri ke Amerika Syarikat, tetapi hanya sedikit yang dapat membawa anjing mereka. Apabila pembiak baka Amerika berminat dengan anjing jarang dan menawan ini pada tahun 1970-an, takungan gen Amerika Syarikat hanya terdiri daripada 11 ekor anjing. American Kennel Club (AKC) hanya mengiktiraf baka anjing Havana secara rasmi pada tahun 1996.

Dengan pembiakbakaan berdedikasi dan pemerolehan sesetengah anjing baharu di peringkat antarabangsa, anjing Havana telah membuat kemunculan semula besar dan merupakan salah satu baka anjing paling pesat berkembang dalam AKC.[*perlu rujukan*] Statistik AKC tahun 2013 meletakkan anjing Havana sebagai baka tulen ke-25 paling popular di Amerika Syarikat dengan peningkatan kepopularan dari tempat ke-28 pada tahun 2012.

Kegiatan
--------

Oleh sebab sifat ramah dan mudah terlatih anjing Havana, ia digunakan untuk pelbagai pekerjaan yang melibatkan orang ramai, termasuk anjing terapi, anjing bantuan, seperti anjing isyarat untuk orang kurang upaya pendengaran, anjing persembahan, pengesanan kulapuk dan anai-anai, serta penjejakan.

Anjing Havana juga bertanding dalam pelbagai sukan anjing, seperti ketangkasan anjing, *flyball*, gaya bebas anjing muzikal, dan pelatihan kepatuhan.[*perlu rujukan*]

Sebagai anjing pertunjukan
--------------------------

Piawaian baka mencatatkan bahawa kecuali pemendekan sedikit di sekeliling kaki untuk membolehkan kaki kemas, ia patut ditunjukkan tanpa pangkasan bulu; sebarang pemangkasan lanjut, penyikat berbalik, atau pengacauan bulu lain adalah bertentangan dengan jenis dan tidak akan diizinkan untuk titik penempatan penghalang dalam pertunjukan anjing. Piawaian baka menyatakan bahawa ekor tidak boleh terpotong. Piawaian American Kennel Club mengizinkan agar jumbai kepala di atas setiap mata dipersiapkan dalam dua tocang kecil yang diikat dengan gelang elastik biasa.

Lihat juga
----------

* Senarai baka anjing
* Anjing riba
* Baka anjing jarang
* Kumpulan Anjing Teman
* Kumpulan Mainan

Catatan
-------

1. ↑  Jawi: ‏بيشون هاۏانا‎code: ms is deprecated ‎; Sepanyol: *bichón habanero; bichón habanés; bichón de la Habana*code: es is deprecated ; Perancis: *bichon havanais*code: fr is deprecated
2. ↑  Jawi: ‏انجيڠ هاۏانا‎code: ms is deprecated ‎; bahasa Inggeris: *Havanese dog; havanese*code: en is deprecated

Rujukan
-------

1. 1 2 3 4 5  "Get to Know the Havanese" (Inggeris), American Kennel Club; dicapai pada 22 Januari 2024.
2. ↑  "Standard FCI N°250 BICHON HAVANAIS" [Piawaian FCI No. 250 *Bichon* Havana] (pdf). *Persekutuan Kinologi Antarabangsa* (dalam bahasa Perancis). 12 Disember 2016. Dicapai pada 22 Januari 2024.
3. ↑  "Estándar-FCI N° 250 BICHON HAVANAIS (Bichón habanero)" [Piawaian FCI No. 250 *Bichon* Havana] (pdf). *Persekutuan Kinologi Antarabangsa* (dalam bahasa Sepanyol). Diterjemahkan oleh Miguel Ángel Martínez. 12 Disember 2016. Dicapai pada 22 Januari 2024.CS1 maint: others (link)
4. ↑  "FCI-Standard N° 250 HAVANESE (Bichon havanais)" [Piawaian FCI No. 250 *Bichon* Havana (Anjing Havana)] (pdf). *Persekutuan Kinologi Antarabangsa* (dalam bahasa Inggeris). Diterjemahkan oleh Peggy Davis. Disemak oleh Raymond Triquet. 12 Disember 2016. Dicapai pada 22 Januari 2024.CS1 maint: others (link)
5. ↑  Portuondo, Zoila (26 Ogos 2023). "Bichón habanero, el carismático faldero nacido en Cuba". *OnCubaNews* (dalam bahasa Inggeris). Dicapai pada 15 Mac 2024.
6. 1 2 3 4 5 6 7 8 9 10  "Havanese Standard" (PDF). *American Kennel Club* (dalam bahasa Inggeris). Dicapai pada 15 Mac 2024.
7. ↑  Bellamy, Kim K. L.; Lingaas, Frode; Madsen, Per (16 November 2021). "Heritability of distichiasis in Havanese dogs in Norway". *Canine Medicine and Genetics* (dalam bahasa Inggeris). **8** (1): 11. doi:10.1186/s40575-021-00110-5. ISSN 2662-9380. PMC 8594152 Check `|pmc=` value (bantuan). PMID 34784963 Check `|pmid=` value (bantuan).
8. ↑  Frazer, Megan M.; Schick, Anthea E.; Lewis, Thomas P.; Jazic, Edward (Jun 2011). "Sebaceous adenitis in Havanese dogs: a retrospective study of the clinical presentation and incidence". *Veterinary Dermatology* (dalam bahasa Inggeris). **22** (3): 267–274. doi:10.1111/j.1365-3164.2010.00942.x. ISSN 0959-4493. PMID 21210878.
9. ↑  "Havanese". *Canine Inherited Disorders Database* (dalam bahasa Inggeris). 2 Januari 2004. Dicapai pada 8 Februari 2024.
10. ↑  Hnilica, Keith A.; Patterson, Adam P. (19 September 2016). *Small Animal Dermatology* (dalam bahasa Inggeris). St. Louis, Missouri, Amerika Syarikat: Saunders. ISBN 978-0-323-37651-8.
11. ↑  Bellumori, Thomas P.; Famula, Thomas R.; Bannasch, Danika L.; Belanger, Janelle M.; Oberbauer, Anita M. (1 Jun 2013). "Prevalence of inherited disorders among mixed-breed and purebred dogs: 27,254 cases (1995–2010)". *Journal of the American Veterinary Medical Association* (dalam bahasa Inggeris). American Veterinary Medical Association (AVMA). **242** (11): 1549–1555. doi:10.2460/javma.242.11.1549. ISSN 0003-1488. PMID 23683021.
12. ↑  "Havanese". *American Kennel Club* (dalam bahasa Inggeris). Dicapai pada 15 Mac 2024.
13. ↑  Klumb, Diane; Baldwin, Joanne (10 Julai 2006). "Chapter 1: History of the Havanese: In Cuba and Beyond". *The Havanese* (dalam bahasa Inggeris). BookSurge Publishing. ISBN 978-1-4196-4280-7.
14. ↑  American Kennel Club 2013 Dog Registration Statistics Historical Comparisons & Notable Trends (Inggeris), *American Kennel Club*, dicapai 8 Februari 2024

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Bichon Havana*** |

* Bichon Havana di Curlie

| * l
* b
* s
Anjing berasal dari Cuba |
| --- |
| Ekstan | 
* *Bichon* Havana
* Anjing sutera Havana

 | Cuba |
| Pupus | 
* *Dogo* Cuba

 |

| * l
* b
* s
Anjing mainan |
| --- |
| 
* Anjing berjambul China
* *Bichon frisé*
* *Bichon* Havana
* Anjing Bologna
* *Bolonka*
* Buldog Perancis
* *Cavalier King Charles spaniel*
* Anjing Chihuahua
* *Chin* Jepun
* Grehaun kecil Itali
* Grifon Brussel
* Anjing kapas Tuléar
* *King Charles spaniel*
* *Lhasa apso*
* Anjing mainan Rusia
* Anjing Malta
* *Papillon*
* Anjing Peking
* *Phalène*
* Pincer kerdil
* Pincer monyet
* Anjing Pomerania
* Pudel kerdil
* Pudel mainan
* *Pug*
* *Shih tzu*
* Anjing singa kecil
* Spaniel Tibet
* Terier Biewer
* Terier Boston
* Terier mainan hitam dan sawo matang Inggeris
* Terier mainan Manchester
* Terier rubah mainan
* Terier sutera Australia
* Terier Yorkshire

 |
| 
**Jenis:** *Bichon*
 |